HTC ร้อนแรง! เดือนเดียวราคาพุ่งกว่า 54% ไล่ทุบสถิติ “ออลไทม์ไฮ” ต่อเนื่อง
HTC ร้อนแรง! เดือนเดียวราคาพุ่งกว่า 54% ไล่ทุบสถิติ "ออลไทม์ไฮ" ต่อเนื่อง ล่าสุด ณ เวลา 11.02 น. อยู่ที่ 27 บาท บวก 1 บาก หรือ 3.85% สูงสุดที่ 27.75 บาท ต่ำสุดที่ 26 บาท ด้วยมูลค่าซื้อขาย 46.06 ล้านบาท
2 ก.พ. 2561

ผู้สื่อข่าวรายงานว่า ราคาหุ้น บริษัท หาดทิพย์ จำกัด (มหาชน) หรือ HTC ล่าสุด ณ เวลา 11.02 น. อยู่ที่ 27 บาท บวก 1 บาก หรือ 3.85% สูงสุดที่ 27.75 บาท ต่ำสุดที่ 26 บาท ด้วยมูลค่าซื้อขาย 46.06 ล้านบาท

โดยในระยะเวลาประมาณ 1 เดือน ราคาหุ้น HTC ปรับตัวขึ้นสูงถึง 54.28% นับตั้งแต่ราคาอยู่ที่ระดับ 17.50 บาท เมื่อวันที่ 8 ม.ค.61 ขณะเดียวกันยังปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 22 ธ.ค. 2531
ด้าน บล.กรุงศรี จำกัด ระบุในบทวิเคราะห์ (1 ก.พ.) แนะนำ “ซื้อ” ราคาเป้าหมาย 35 บาท โดยเลือก HTC เป็น Top Pick ของธุรกิจเครื่องดื่มในปีนี้ เนื่องจากเป็นบริษัทที่คาดว่าจะได้ประโยชน์มากที่สุดจากการลอยตัวราคาน้ำตาลในประเทศ อีกทั้งปีนี้คาดกำไรสุทธิประมาณ 384 ล้านบาท (EPS =1.9บาท) เพิ่มขึ้น 40% จากช่วงเดียวกันเมื่อปีก่อน ขณะที่ Valuation ยังถูกมี PE ต่ำเพียง 12 เท่า เทียบกับค่าเฉลี่ยของกลุ่มที่ 22 เท่า